( 576 ) 



Vostrcdicte Allcze, pour luy adresser. J'ay aydé ce que j"ay 

 peu pour encouvrir le faict, luy ayant donné ung peu de leçon 

 de s'estre adressé à la dame que luy a pourté ce fruyt, pour 

 plusieurs considérations que je pourroys dire à Voslre Altèze, 

 si je luy pouvoye parler, et que je crains que, si Sa Majesté le 

 venoit à sçavoir, elle n'en seroit contente, pour aucunes consi- 

 dérations. 3Iais il est faict, et est la mère noble et de bon lieu, 

 que s'accoucha, il y a huyt jours, dune bien belle fille; aussi 

 est ladicte mère, à ce que l'on me dit, fort belle. L'on ha 

 pourveu ladicte fille d'une bonne norrice, que ne sceit à 

 parler ny du père ny de la mère. Quant il plaira à Vostrcdicte 

 Altèze me commander que je la luy envoyé, je le feray sans 

 plus grand bruyt, la faisant mectre en une mesme lictière avec 

 sa nourrice; et donneray quelques gens qui l'accompaigncnt. 

 Reste quil plaise à Vostrcdicte Altèze madvertir du temps et 

 où elle vouldra que l'on en face la délivrance et à qui. Je pense 

 envoyer, pour la conduyre, Francisco Castano, milannois, que 

 me servoit d'escuyer d'escuyeric quant je laissa Vostre Altèze 

 aux pays d'embas, qui congnoist les gens de Vostre Altèze et 

 est congncu d'iceulx, luy enchargeant la délivrer à qui et où 

 Vostre Altèze commandera, sans sçavoir ny du père ny de la 

 mère, ny moins que Vostre Altèze sçache rien de ce que passe, 



si elle ne me commande aultrc chose 



De Naples, ce xix*" de septembre lo73. 



De Vostre Altèze bien humble et 

 très-obligé serviteur, 



Am. Cahd. de Granvelle. 



(Archives lariiésieunes, à Naples.) 



